Nora Ikstena

Nora Ikstena (sündinud 5. oktoobril 1969 Riias) on läti kirjanik. Ta on lõpetanud 1992. aastal Läti Ülikooli läti filoloogia erialal ning täiendanud end 1994–1995 inglise keele ja kirjanduse alal Missouri Ülikoolis (Columbia, Missouri). Ikstena on töötanud Riias Kirjandus-, Muusika- ja Teatrimuuseumi Jānis Rainise uurimisgrupis, kirjandusajakirja Karogs ja Riia õhtulehe Rīgas Balss toimetustes. Aastail 1995–1997 töötas ta külalistoimetajana ajakirja The Review of Contemporary Fiction (Illinois) erinumbri kallal, mis oli pühendatud läti kirjandusele. Ikstena kirjutas algul novelle. Kogud "Pisiasjad ja lõbustused" (1995) ja "Ekslikud romansid" (1997) võttis kriitika hästi vastu. Aastal 1998 ilmus tema esimene romaan "Elu pühitsus", millel oli Lätis suur menu. Taani kriitik Nicki Hansen kasutab raamatu kohta sõnu: "unenäoline, salakaval, pildirikas, tormiline, mõtlik, võimas". Vana naise Eleonora matustele kogunevad tema palvet täites seitse inimest, kes teda olid tundnud, ja igaüks jutustab temast poeetilisi, müüdisarnaseid unenäolisi lugusid. Eleonora tütar Helēna saab targemaks. Lõpuks armub ta ainsasse nooresse külalisse Ugasse. Romaani esitleti Tallinnas 26. novembril 2003. Ikstena ütles, et ta olevat raamatu kirjutanud sundseisus Visbys loomemajas olles. Tema loomingut on tõlgitud soome, saksa, vene, sloveeni, prantsuse, rootsi, inglise, eesti ja taani keelde. "Pārnākšana" (1992; "Naasmine"; Läti diplomaadi ja kirjaniku Anna Rūmane-Ķeniņa elulugu) "Nieki un izpriecas" (1995; "Pisiasjad ja lõbustused"; novellikogu) "Maldīgas romances" (1997; "Ekslikud romansid"; novellikogu) "Dzīves svinēšana" (1998; eesti keeles "Elu pühitsus", 2003, tõlkinud Ita Saks, Guntis Berelise järelsõna; taani keeles "Livets fest", 2000, Karsten Lomholti tõlkes) "Brīnumainā kārtā" (1999; ettevõtja Brunis Rubessi elulugu) "Jaunavas mācība" (2001; romaan; eesti keeles "Neitsi õpetus", 2011; tõlkinud Kalev Kalkun) "Vija Vētra. Deja un dvēsele" (2001; "Vija Vētra. Tants ning hing" ; tantsija Vija Vētra elulugu) "Zīdtārpiņu musināšana" (2003; "Siidiusside ässitamine"; luuletaja Māra Zālīte elulugu) "Dzīves stāsti" (2004; "Elujutud"; jutustused) "Sīlis spoguļstiklā" (2006; "Pasknäär peegliklaasis"; esseekogumik) "Nenoteiktā bija" (2006; "Määramatu minevik"; kirjanik Imants Ziedonise elulugu) "Esamība ar Regīnu" (2007; "Koos Regīnaga"; Regīna Ezera elulugu) "Šokolādes Jēzus" (2009; "Šokolaadist Jeesus"; esseekogumik) "AMOUR FOU jeb Aplamā mīla 69 pantos" (2009; "Amour fou ehk Petlik armastus 69 salmis", koos Levan Beridzega) "Vīrs zilajā lietusmētelītī" (2011; romaan; eesti keeles "Mees sinises vihmamantlis", 2019, tõlkinud Hannes Korjus) "Mātes piens" (2015; eesti keeles "Emapiim", 2018, tõlkinud Ilze Tālberga ja Contra) 1998 Läti kultuuriministeeriumi auhind 2001 Läti kirjanduse aastapreemia (romaani "Jaunavas mācība" eest) 2006 Balti Assamblee kirjanduspreemia (Imants Ziedonise biograafia eest) 2008 Läti Vabariigi Kolme Tähe orden 2015 Laligaba Läti kirjandusauhind 2018 Läti riiklik kultuuriauhind 21. sajandi rahvusvaheliselt tuntuimale läti kirjanikule. "Nora Ikstena, rakstniece". Originaali arhiivikoopia seisuga 24. november 2013. Vaadatud 31. detsembril 2011. Nora Ikstena Läti Kirjanduskeskuse lehel (elulugu, teosed, tõlked, katkendid) (inglise keeles) Foto Lätlanna poeetiline loits, Kärt Hellerma Raamatu "Elu pühitsus" esitlus Tallinnas Uus vabadus, Eesti Päevaleht Online, 21. veebruar 2009 Eesti meel, Eesti Päevaleht, 25. märts 2010